OSP ไหลต่อ 3% หลุดราคาไอพีโอ 25 บาท
OSP ไหลต่อ 3% หลุดราคาไอพีโอ 25 บาท โดยล่าสุด ณ เวลา 11.40 น. อยู่ที่ระดับ 24.40 บาท ลบ 0.85 บาท หรือ 3.37% สูงสุดที่ระดับ 25.75 บาท ต่ำสุดที่ระดับ 23.90 บาท ด้วยมูลค่าการซื้อขาย 1.93 พันล้านบาท
22 ต.ค. 2561

ผู้สื่อข่าวรายงานว่า ราคาหุ้น บริษัท โอสถสภา จำกัด (มหาชน) หรือ OSP ณ เวลา 11.40 น. อยู่ที่ระดับ 24.40 บาท ลบ 0.85 บาท หรือ 3.37% สูงสุดที่ระดับ 25.75 บาท ต่ำสุดที่ระดับ 23.90 บาท ด้วยมูลค่าการซื้อขาย 1.93 พันล้านบาท

ทั้งนี้ OSP เข้าซื้อขายในตลาดหลักทรัพย์แห่งประเทศไทย (SET) ในกลุ่มอุตสาหกรรมสินค้าอุตสาหกรรม หมวดธุรกิจเกษตรและอุตสาหกรรมอาหาร / อาหารและเครื่องดื่ม เมื่อวานนี้เป็นวันแรก (17 ต.ค.61) ซึ่งราคาหุ้นในวันนี้ปรับตัวลดลงจนหลุดราคา IPO ที่ระดับ 25 บาท
โดยก่อนหน้านี้ “ข่าวหุ้นธุรกิจออนไลน์” ตรวจสอบข้อมูลเกี่ยวกับปัจจัยคาดว่าจะกดดันราคาหุ้น OSP ให้ปรับตัวลดลง ซึ่งพบว่ามี 3 ปัจจัย คือ 1) ปัจจัยเรื่องของการทำรายการจำหน่ายหุ้นของผู้ถือหุ้นใหญ่ในวันแรกที่เข้าทำการซื้อขาย 2) ปัจจัยกดดันในเรื่องของภาวะดัชนีตลาดหุ้นไทย และ 3) ปัจจัยจากการนำเงินระดมทุนไปชำระหนี้กว่าครึ่งหนึ่งของมูลค่าระดมทุน
ตามการรายงานข่าวก่อนหน้านี้ : หุ้นไอพีโอยักษ์ใหญ่ “OSP” เจอ 3 ปัจจัยกดดัน เทรดวันที่ 2 ร่วง 5% ปริ่มราคาจอง!